b'\n_START_ARTICLE_\nBeOS\n_START_PARAGRAPH_\nBeOS er et operativsystem som ble utviklet av Be Incorporated fra 1990 som et media-operativsystem for personlige datamaskiner._NEWLINE_BeOS var et nytt operativsystem, bygd helt fra grunnen. Det er ikke basert p\xc3\xa5 UNIX, en vanlig misforst\xc3\xa5else som kommer av delvis st\xc3\xb8tte for POSIX-standarden, og bruken av Bash som kommandolinje. BeOS ble designet og optimalisert for arbeid med digital media, digital video, audio, 3D-grafikk og animasjoner._NEWLINE_Fra starten kj\xc3\xb8rte BeOS kun p\xc3\xa5 egen maskinvare, BeBox, men etter hvert ble det utvidet til \xc3\xa5 ogs\xc3\xa5 kj\xc3\xb8re p\xc3\xa5 maskiner med PowerPC-prossesorer og Intel-prosessorer med kloner. Be Inc. sluttet etter hvert med \xc3\xa5 lage egen maskinvare, og ble til slutt et rent programvare-selskap._NEWLINE_BeOS blir ikke utviklet lenger, i 2001 ble kildekoden til BeOS, samt alle varemerker og logoer solgt til Palm Incorporated. Palm har siden den tid ikke vist noe interesse i \xc3\xa5 utvikle BeOS videre. Et tysk selskap, yellowTAB, utvikler et nytt operativsystem kalt Zeta, som er en videreutvikling av den siste versjonen av BeOS.'